Document ID: 31981D0775

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 10ης Σεπτεμβρίου 1981
περί εφαρμογής της αναμορφώσεως των γεωργικών διαρθρώσεων στη Γαλλία, σύμφωνα με την οδηγία 72/160/ΕΟΚ του Συμβουλίου
(Το κείμενο στη γαλλική γλώσσα είναι το μόνο αυθεντικό)
(81/775/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 72/160/ΕΟΚ του Συμβουλίου της 17ης Απριλίου 1972 περί ενθαρρύνσεως όσον αφορά την παύση της γεωργικής δραστηριότητας και διαθέσεως της χρησιμοποιούμενης γεωργικής εκτάσεως για το σκοπό βελτιώσεως των διαρθρώσεων,
Εκτιμώντας:
ότι η γαλλική κυβέρνηση ανακοίνωσε σύμφωνα με το άρθρο 8 παράγραφος 4 της οδηγίας 72/160/ΕΟΚ τις ακόλουθες διατάξεις:
- διάταγμα αριθ. 81-88 της 30ής Ιανουαρίου 1981 περί της χορηγήσεως ετήσιας αποζημιώσεως αποχωρήσεως και αποζημιώσεως αποχωρήσεως υπό μορφή ισόβιας προόδου, η οποία αποτελεί συμπληρωματική σύνταξη γήρατος για τους ηλικιωμένους κατόχους εκμεταλλεύσεων που παύουν τη δραστηριότητά τους,
- απόφαση της 30ής Ιανουαρίου 1981 περί καθορισμού του ύψους των πλεονεκτημάτων κατ εφαρμογή του διατάγματος αριθ. 81-88 της 30ής Ιανουαρίου 1981 περί της χορηγήσεως ετήσιας αποζημιώσεως αποχωρήσεως και αποζημιώσεως αποχωρήσεως υπό μορφή ισόβιας προόδου, η οποία αποτελεί συμπληρωματική σύνταξη γήρατος για τους ηλικιωμένους κατόχους εκμεταλλεύσεων που παύουν τη δραστηριότητά τους·
ότι κατά το άρθρο 9 παράγραφος 3 της οδηγίας 72/160/ ΕΟΚ, η Επιτροπή πρέπει να αποφασίσει, όσον αφορά τη συμφωνία των ανακοινωθεισών διατάξεων με την ανωτέρω οδηγία και λαμβανομένων υπόψη των στόχων αυτής, καθώς και του αλληλένδετου χαρακτήρα των διαφόρων μέτρων, αν οι ισχύουσες στη Γαλλία διατάξεις για την εφαρμογή της αναμορφώσεως των γεωργικών διαρθρώσεων σύμφωνα με την οδηγία 72/160/ΕΟΚ συνεχίζουν να πληρούν, λαμβανομένων υπόψη και των προαναφερθεισών διατάξεων, τις προϋποθέσεις χρηματοδοτικής συμμετοχής της Κοινότητος·
ότι οι προαναφερθείσες διατάξεις ανταποκρίνονται στους όρους και τους στόχους της οδηγίας 72/160/ΕΟΚ·
ότι ζητήθηκε η γνώμη της Επιτροπής του ΕΓΤΠΕ ως προς τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις που ανακοινώθηκαν από την γαλλική κυβέρνηση για την εφαρμογή της οδηγίας 72/160/ΕΟΚ συνεχίζουν να πληρούν, λαμβανομένων υπόψη των διατάξεων που αναφέρονται στα σημεία του αιτιολογικού, τις απαιτούμενες προϋποθέσεις για τη χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 6 της οδηγίας 72/160/ΕΟΚ.
Άρθρο 2
Η παρούσα απόφαση απευθύνεται στη Γαλλική Δημοκρατία.
Έγινε στις Βρυξέλλες, στις 10 Σεπτεμβρίου 1981.

Labels: 18
15
19
6